钦定古今图书集成/理学汇编/文学典/第008卷 > 西轩客谈 > 《食古须化》
## 钦定古今图书集成/理学汇编/文学典/第008卷 > 西轩客谈 > 《食古须化》

前辈说“作诗作文，记事虽多，只恐不化。”余意亦然。谓
如人之善饮食者，殽蔌脯醢酒茗果物，虽是食尽，须
得其化，则清者为脂膏，人只见肥美而已。若是不化，
少间吐出物物俱在。为文亦然。化则说出来都融作
自家底。不然，记得虽多，说出来未免是替别人说话
了也。故韩昌黎读尽古今，殊无一言一句仿佛于人，
此所以古今善文，一人而已。